**ZMLUVA O DIELO č.**

Uzatvorená v zmysle § 536 a nasl. zákona č. 513/1991 Zb. Obchodného zákonníka v znení nehorších predpisov (ďalej len „Obchodný zákonník“) a zákona 343/2015 Z.z. o verejnom obstarávaní a o zmene a doplnení niektorých zákonov (ďalej len ZVO) (ďalej v texte len „Zmluva“)

**Článok I.**

**ZMLUVNÉ STRANY**

Názov organizácie: Stredná odborná škola technická

Sídlo organizácie: Kukučínova 23, 040 01 Košice

Štatutárny orgán: PhDr. Ján Pituch, riaditeľ školy

IČO: 00893340

DIČ:

Bankové spojenie:

IBAN:

(ďalej len „Objednávateľ“)

a

Názov organizácie:

Sídlo:

Štatutárny orgán:

Zapísaná v:

IČO:

DIČ:

IČ DPH:

Bankové spojenie:

IBAN:

(ďalej len „Zhotoviteľ“)

**Článok II.**

**Predmet zmluvy**

1. Zmluvné strany sa dohodli, že predmetom tejto Zmluvy sú „Stavebné úpravy v budove školského internátu“. Predmet Zmluvy je detailne špecifikovaný v Prílohe č.1 tejto Zmluvy tvoriacej neoddeliteľnú súčasť tejto Zmluvy.
2. Zhotoviteľ sa zaväzuje realizovať pre Objednávateľa predmet Zmluvy podľa podmienok dohodnutých v tejto Zmluve, a to v množstve a cenách uvedených v tejto Zmluve.
3. Zhotoviteľ potvrdzuje, že sa v plnom rozsahu oboznámil s rozsahom a povahou predmetu Zmluvy, že sú mu známe technické a kvalitatívne podmienky jeho realizácie a že disponuje s takými kapacitami a odbornými znalosťami, ktoré sú k realizácii Projektu potrebné.
4. Uzatvorením tejto Zmluvy Zmluvné strany prejavujú svoju vôľu vzájomne spolupracovať pri realizácii predmetu Zmluvy v súlade s nižšie uvedenými podmienkami pričom sa zaväzujú poskytnúť si vzájomnú súčinnosť nevyhnutnú pre riadne plnenie tejto Zmluvy.
5. Zhotoviteľ sa zaväzuje dodať predmet Zmluvy bez vád a nedostatkov brániacich jeho riadnemu užívaniu.

**Článok III**

**CENA A PLATOBNÉ PODMIENKY**

1. Zmluvné strany sa dohodli v zmysle §3 zákona č. 18/1996 Z.z. o cenách v znení neskorších predpisov na cene za celý predmet Zmluvy:

Spolu bez DPH……………………….. eur

DPH 20%................................................eur

Spolu s DPH……………………………eur

1. Objednávateľ sa zaväzuje, že po dobu platnosti tejto Zmluvy včas zaplatí cenu za realizované práce, ktorá je vypočítana v súlade so Zmluvou.
2. Zhotoviteľ nie je oprávnený bez predchazajúceho písomného súhlasu Objednávateľa meniť obsah a rozsah dodávaných prác, než ako sú uvedené v Prílohe č. 1 tejto Zmluvy.
3. Zmluvné strany sa dohodli, že Zhotoviteľ bude fakturovať cenu dodávok a prác po ukončení a protokolárnom odovzdaní diela Objednávateľovi a to na základe súpisu dodávok a vykonaných prác.
4. Doba splatnosti faktúry je 30 dní od jej doručenia Objednávateľovi. Cena bude uhradená na účet Zhotoviteľa uvedeného v záhlaví tejto Zmluvy.
5. Faktúra musí obsahovať náležitosti podľa § 71 ods. 2 zákona č. 222/2004 Z.z. o DPH v platnom znení. Ďalej sa zmluvné strany dohodli, že predložená faktúra bude obsahovať aj údaje, ktoré nie sú uvedené v zákone o DPH, a to:
   1. Číslo Zmluvy.
   2. Termín splatnosti faktúry.
   3. Forma úhrady.
   4. Označenie peňažného ústavu a číslo účtu, na ktorý sa má platba vykonať.
   5. Meno, podpis, odtlačok pečiatky a telefonický kontakt na vystavovateľa faktúry.
   6. Prílohou faktúry musí byť dodací list – súpis dodaných prác (s DPH a bez DPH), počet jednotiek a celková cena (s DPH a bez DPH).
   7. Názov projektu.
   8. Prílohou faktury musí byť súpis vykonaných prác vo formáte MS Excel.

V prípade, že faktúra (daňový doklad) bude obsahovať nesprávne alebo neúplné údaje, objednávateľ je oprávnený vrátiť ju na opravu a prepracovanie. Zhotoviteľ je povinný faktúru (daňový doklad) podľa charakteru nedotatku opraviť, alebo vystaviť novú. Po dobu opravy t.j. prepracovania a doplnenia nesprávnej alebo neúplnej faktúry nie je Objednávateľ v omeškaní s jej úhradou. Lehota splatnosti opravenej resp. doplnenej faktúry začne plynúť odo dňa jej doručenia Objednávateľovi podľa ods. 3.5 tohoto článku Zmluvy.

**Článok IV.**

**MIESTO A ČAS PLNENIA**

1. Miesto plnenia predmetu Zmluvy: Budova školského internátu strednej odbornej školy tehnickej, 1. poschodie, Kukučínova 23, 040 01 Košice.
2. Zhotoviteľ sa zaväzuje poskytnúť plnenie predmetu Zmluvy v časovom harmonograme, ktorý tvorí neoddeliteľnú súčasť Zmluvy ako jeho Príloha č. 3 k tejto Zmluve. Tento harmonogram vznikne adaptáciou harmonogramu predloženého v ponuke Zhotoviteľa s prihliadnutím na dátum účinnosti zmluvy. Nedodržanie harmonogramu bude považované za podstatné porušenie zmluvy.
3. Dodržiavanie termínov podľa bodu 4.2 tohto článku Zmluvy je podmienené riadnym a včasným spolupôsobením Objednávateľa (poskytnutím súčinnosti Objednávateľa) dohodnutým v tejto Zmluve.
4. Zhotoviteľ musí začať so stavebnými úpravami najneskôr 29.10.2018. V termíne od 29.10.2018 do 04.11.2018 musí vykonať všetky búracie práce a práce, ktoré spôsobujú nadmernú prašnosť a hlučnosť. Celkové stavebné práce musí dokončiť v termíne najneskôr do 18.11.2018.
5. V prípade, že Zhotoviteľ mešká s poskytnutím plnení podľa tejto Zmluvy z dôvodov nie na strane Objednávateľa, resp. nie z dôvodu vyššej moci, má Objednávateľ právo žiadať náhradu škody, pričom Zmluva zostáva v platnosti a vyhlási, že po prípadnom bezvýslednou uplynutí tejto lehoty uplatní sankcie a odstúpi od Zmluvy.

**Článok V.**

**PRÁVA A POVINNOSTI ZMLUVÝCH STRÁN, ZMLUVNÉ POKUTY**

1. Práva a povinnosti Objednávateľa:
   1. Objednávateľ je oprávnený kontrolovať plnenie predmetu Zmluvy v každom stupni jeho realizácie. Ak pri kontrole zistí, že Zhotoviteľ porušuje svoje povinnosti, má právo žiadať, aby Zhotovieľ odstránil vady vzniknuté vadnou realizáciou predmetu Zmluvy a ďalej ho zhotovoval riadne. V prípade, že Zhotoviteľ v primeranej, písomne Zmluvnými stranami odsúhlasenej dobe, nesplní svoju povinnosť, má Objednávateľ právo odstúpiť od Zmluvy.
   2. Každá zmluvná strana je povinná bezodkladne informovať druhu zmluvnú stranu o okolnostiach, resp. prekážkach, ktoré jej môžu brániť riadne plniť predmet Zmluvy.
   3. Každá zmluvná strana je tiež povinná informovať druhú zmluvnú stranu s dostatočným predstihom o technických a iných problémoch, ktoré bránia realizovať predmet Zmluvy v plánovanom termíne.
   4. Objednávateľ je povinný uhradiť cenu dohodnutú v čl. III., bod 3.1.
2. Práva a povinnosti Zhotoviteľa:
   1. Zhotoviteľ je povinný na vlastné náklady zabezpečiť činnosť potrebnú na zabezpečenie predmetu Zmluvy.
   2. Zhotoviteľ zabezpečí záručný servis po dobu 5 rokov od odovzdania diela.
   3. Zhotoviteľ, na predmetné stavebné úpravy, poskytne Odberateľovi záruku v trvaní 5tich rokov od odovzdania stavebných úprav.
   4. Zhotoviteľ je oprávnený zmeniť subdodávateľa len s predchádzajúcim písomným súhlasom Objednávateľa. Žiadosť o zmenu subdodávateľa písomne predkladá Zhotoviteľ Objednávateľovi minimálne 5 pracovných dní pred plánovaným dátumom zmeny subdodávateľa.
   5. Zhotoviteľ je v súlade s §41 ZVO povinný uvádzať aktuálne údaje o svojich subdodávateľoch, údaje o osobách oprávnených konať za subdodávateľov v rozsahu meno a priezvisko, adresa pobytu, dátum narodenia, údaje o predmete subdodávky a podiele subdodávateľa na celkovej realizácii Diela. Tieto informáicie uvádza Zhotoviteľ v Prílohe č. 4 tejto Zmluvy. Zhotoviteľ je povinný požadovať od subdodávateľov poskytovanie aktuálnyh údajov podľa predcházajúcej vety a je povinný bezodkladne poskytovať aktualizované údaje Objednávateľovi. Ak Zhotoviteľ hodlá zmeniť subdodávateľa počas trvania Zmluvy, je povinný spolu so žiadosťou o zmenu subdodávateľa poskytnúť Objednávateľovi všetky údaje podľa tohoto odstavca a doklady preukazujúce splnenie podmienok účasti týkajúce sa osobného postavenia nového subdodávateľa s prihladnutím na rozsah subdodávky. Navrhovaný subdodávateľ musí byť oprávnený dodávať tovar, poskytovať služb,y resp. vykonávať stavebné práce v rozsahu predmetu subdodávky.

V prípade porušenia povinností Zhotoviteľa týkajúcich sa subdodávateľov a ich zmeny sa toto porušenie považuje za podstatné porušenie Zmluvy a Objednávateľ má právo:

* + - Odstúpiť od zmluvy.
    - Má nárok na zmluvnú pokutu vo výške 1% z hodnoty diela za každé porušenie povinností uvedených v tomto bode (a to aj opakovane)

1. Ak Zhotoviteľ nesplní termíny podľa bodov 4.2 a 4.4 tejto Zmluvy, je povinný zaplatiť Objednávateľovi zmluvnú pokutu vo výške 0,05% z hodnoty diela za každý deň omeškania.
2. Ak Objednávateľ neuhradí Zhotoviteľovi faktúry v lehote splatnosti, uvedenej v bode 3.5 tejto Zmluvy, je povinný zaplatiť Zhotoviteľovi zmluvnú pokutu vo výške 0,05% z hodnoty diela za každý deň omeškania.
3. Zmluvné strany nie sú v omeškaní v prípadoch vyššej moci, ak tieto skutočnosti bezodkladne písomne oznámia druhej strane, alebo sú okolnosti vyššej moci všeobecne známe.

**Článok VI.**

**ZODPOVEDNOSŤ ZA VADY, ZÁRUKA ZA KVALITU**

1. Zhotoviteľ zodpovedá za to, že plnenia predmetu Zmluvy budú poskytnuté v súlade s ustanovením článku II. a budú mať vlastnosti dohodnuté v tejto Zmluve.
2. Plnenie má vady ak:
   1. Nie je dodané v dohodnutej kvalite,
   2. Vykazuje nedostatky, tj. nie je plnené v celom dohodnutom rozsahu.
3. Pre nároky zo zodpovednosti za vady platia primerane ustanovenia § 422 a nasledujúceho Obchodného zákonníka.
4. Objednávateľ je povinný prípadnú reklamáciu predmetu Zmluvy písomne uplatniť bezodkladne po jej zistení, maximálne do piatich pracovných dní. V prípade závažnej reklamácie ktorej riešenie si vyžaduje viac času, zmluvné strany spíšu do troch pracovných dní zápis, ktorý určí podmienky riešenia reklamácie a ktorý obe strany na znak súhlasu podpíšu. Za písomne uplatnenú reklamáciu sa považuje aj reklamácia, ktorú Objednávateľ zašle Zhotoviteľovi e-mailom a zároveň doplní do 2 pracovných dní doporučenou listovou zásielkou, pričom za deň nahlásenia problému – reklamácie e-mailom pre počítanie dodržanie lehôt sa považuje deň odoslania e-mailu Objednávateľom Zhotoviteľovi.

**Článok VII.**

**ZODPOVEDNOSŤ ZA ŠKODU**

1. Zhotoviteľ zodpovedá za všetky škody, ktoré vzniknú Objednávateľovi v dôsledku porušenia jeho povinností, vyplývajúcih z tejto Zmluvy, neobmedzene do výšky vzniknutej škody.
2. V prípade vzniku škody porušením povinností vyplývajúcich z tejto Zmluvy ktorejkoľvek Zmluvnej strane, má druhá strana nárok na úhradu vzniknutej škody.

**Článok VIII.**

**ĎALŠIE ZMLUVNÉ DOJEDNANIA**

1. Všetky oficiálne oznámenia medzi Zmluvnými stranami na základe tejto Zmluvy, budú uvedené v listinnej podobe, podpísané oprávneným zástupcom Zmluvnej strany, ktorá oznámenie odosiela, e-mailom, ktorý bude bezprostredne potvrdený zaslaním listinnej podoby. Všetky oznámenia budú zasielané doporučeným listom s doručenkou, resp. doručené iným preukazným spôsobom, na adresy uvedené v záhlaví tejto Zmluvy.
2. Zmluvné strany sa dohodli, že všetky skutočnosti, ktoré sa v súvislosti s plnením tejto Zmluvy navzájom o druhej Zmluvnej strane dozvedia sa považujú za obchodné tajomstvo podľa § 17 Obchodného zákonníka.
3. Všetky spory, ktoré vzniknú z tejto Zmluvy, vrátanie sporov o jej platnosť, výklad alebo ukončenie sa Zmluvné strany zaväzujú prednostne riešiť vzájomnými zmierovacími rokovaniami a dohodami. V prípade, že sa vzájomné spory Zmluvných strán vzniknuté v súvislosti s plnením záväzkov podľa Zmluvy alebo v súvislosti s ňou nevyriešia, Zmluvné strany sa dohodli a súhlasia, že všetky spory vzniknuté zo Zmluvy, vrátane sporov o jej platnosť, výklad alebo ukončenie, budú riešené na miestne a vecne príslušnom súde Slovenskej republiky podľa právneho poriadku Slovenskej republiky.
4. Za okolnosti vylučujúce zodpovednosť Zmluvných strán podľa tejto Zmluvy sa považuje prekážka, ktorá nastala nezávisle od vôle Zmluvnej strany a bráni jej v splnení jej povinnosti, ak nemožno rozumne predpokladať, že by Zmluvná strana túto prekážku alebo jej následky odvrátila alebo prekonala, a ďalej že by v čase vzniku záväzku túto prekážku predvídala. Účinky vylučujúce zodpovednosť sú obmedzené iba na dobu dokiaľ trvá prekážka, s ktorou sú tieto účinky spojené. Zodpovednosť Zmluvnej strany nevylučuje prekážka, ktorá nastala v čase, keď bola Zmluvná strana v omeškaní s plnením svojej povinnosti, alebo vznikla z jej hospodárskych pomerov.
5. Zmeny a doplnenia tejto zmluvy je možné realizovať v súlade s § 18 ZVO. Akékoľvek zmeny alebo doplnenia tejto Zmluvy možno uskutočniť len písomne vo forme dodatku(ov) k Zmluve, podpísanými oprávnenými zástupami Zmluvných strán, inak je zmena či doplnenie Zmluvy neplatné.
6. Táto Zmluva podlieha podľa zákona č. 211/2000 Z.z. o slobodnom prístupe k informáciam a o zmene a doplnení niektorých zákonov v znení neskorších predpisov povinnému zverejneniu. Zhotoviteľ berie na vedomie povinnosť Objednávateľa na zverejnenie tejto zmluvy ako aj jednotlivých faktúr vyplývajúcich z tejto zmluvy a svojim podpisom dáva súhlas na zverejnenie tejto zmluvy vrátane prílohy v plnom rozsahu.

**Článok IX.**

**TRVANIE ZMLUVY A UKONČENIE ZMLUVNÉHO VZŤAHU**

1. Riadne ukončenie zmluvného vzťahu zo Zmluvy nastane splnením záväzkov Zmluvných strán.
2. Mimoriadne ukončenie zmluvnéh vzťahu vyplývajúceho zo Zmluvy nastáva dohodou Zmluvných strán v písomnej forme alebo odstúpením od Zmluvy. V prípade akéhokoľvek spôsobu skončenia zmluvného vzťahu medzi Objednávateľom a Zhotoviteľom, Objednávateľ vysporiada pohľadávky Zhotoviteľa podľa bodu 9.8 tohto článku Zmluvy.
3. Od Zmluvy môže ktorákoľvek zo Zmluvných strán odstúpiť v prípadoch podstatného porušenia Zmluvy.
4. Na účely Zmluvy sa za podstatné porušenie Zmluvy považuje aj:
   1. Preukázané porušenie právnych predpisov SR a ES v rámci realizácie predmetu Zmluvy súvisiacich s činnosťou Zmluvných strán.
   2. Zastavenie realizácie predmetu Zmluvy z dôvodov na strane Zhotoviteľa, pričom toto zastavenie realizácie predmetu Zmluvy nie je z dôvodov na strane Objednávateľa.
   3. Vyhlásenie konkurzu alebo reštrukturalizácie na majetok Zhotoviteľa, resp. zastavenie konkurzného konania pre nedostatok majetku, alebo vstup Zhotoviteľa do likvidácie.
   4. Opakované porušenie záväzkov Zmluvných strán vyplývajúcich z tejto Zmluvy.
5. V prípade podstatného porušenia tejto Zmluvy je Zmluvná strana oprávnená od Zmluvy odstúpiť bez zbytočného odkladu po tom, ako sa o tomto porušení dozvedela. V prípade nepodstatného porušenia Zmluvy je Zmluvná strana oprávnená odstúpiť, ak strana, ktorá v omeškaní, nesplní svoju povinnosť ani v dodatočnej primeranej lehote, ktorá jej na to bola poskytnutá. Aj v prípade podstatného porušenia Zmluvy je Zmluvná strana oprávnená postupovať ako pri neopodstatnom porušení Zmluvy. V tomto prípade sa takého porušenie Zmluvy bude považovať za nepodstatné porušenie Zmluvy.
6. Odstúpenie od Zmluvy je účinné dňom doručenia písomného oznámenia o odstúpení od Zmluvy druhej Zmluvnej strane.
7. Odstúpením od Zmluvy zanikajú všetky práva a povinnosti strán zo Zmluvy okrem nárokov na náhradu škody, nárokov na dovtedy uplatnené zmluvné, resp. zákonné sankcie a nárokov vyplývajúcih z ustanovení tejto Zmluvy a poskytovaní záruky a zodpovednosti za vady tých častí predmetu Zmluvy, ktoré boli do odstúpenia zrealizované.
8. Vysporiadanie pohľadávaok z titulu odstúpenia od Zmluvy:
   1. Časť dodaného alebo zhotoveného predmetu Zmluvy a uhradená Objednávateľom zostáva vlastníctvom objednávateľa.
   2. Objednávateľ je naďalej povinný uhradiť Zhotoviteľovi cenu tých častí predmetu Zmluvy, ktoré boli dodané, zhotovené, resp. poskytnuté a prebraté objednávateľom do dňa nadobudnutia účinnosti odstúpenia od Zmluvy.
   3. Zhotoviteľ vystaví vyučtovaciu faktúru do 21 dní od nadobudnutia účinnosti odstúpenia od Zmluvy. Pre splatnosť faktúry sa primerane uplatnia ustanovenia čl. III. tejto Zmluvy.

**Článok X.**

**ZÁVEREČNÉ USTANOVENIA**

1. Na vzťahy medzi Zmluvnými stranami vyplývajúce z tejto Zmluvy, ale ňou výslovne neupravené sa primerane vzťahujú príslušné ustanovenia Obchodného zákonníka a súvisiacich všeobecne záväzných predpisov SR a ES.
2. Neoddeliteľnú súčasť tejto Zmluvy tvoria prílohy:
   1. Príloha č. 1 – Projektová dokumentácia
   2. Príloha č. 2 – Súhrnný list stavby, Rozpočet
   3. Príloha č. 3 – Časový harmonogram výstavby
   4. Príloha č. 4 – Informácie o subdodávateľoch
3. Zmluva je vyhotovená v štyroch rovnopisoch, z toho tri obdrží Objednávateľ a jeden Zhotoviteľ.
4. Zmluva nadobúda platnosť dňom podpisu a účinnosť dňom nasledujúcim po zverejnení zmluvy na stránke Objednávateľa.
5. V prípade, ak niektoré ustanovenie tejto Zmluvy je alebo sa stane neplatným alebo neúčinným, nedotýka sa to ostatních ustanovení tejto Zmluvy, ktoré zostávajú platné a účinné. Zmluvné strany sa v takom prípade zaväzujú dodatkom k tejto Zmluve nahradiť neplatné alebo neúčinné ustanovenie ustanovením platným alebo účinným znením, ktoré čo najlepšie zodpovedá pôvodne zamýšľanému účelu ustanovenia neplatného alebo neúčinného. Do uzavretia takého dodatku platí zodpovedajúca právna úprava všeobecne záväzných právnych predpisov Slovenskej republiky.
6. Zmluvné strany vyhlasujú, že si text tejto Zmluvy riadne a dôsledne prečítali, porozumeli jej obsahu a právním účinkom z nej vyplývajúcich. Ich zmluvné prejavy sú dostatočne jasné, určité a zrozumiteľné. Podpisujúce osoby sú oprávnené k popisu tejto Zmluvy na znak slobodného a vážneho súhlasu ju podpísali.

Košice, dňa………………… V……………………dňa……………..

…………………………….. ………………………………………….

Objednávateľ Zhotoviteľ